ระเบียบกรมสรรพสามิต ว่าด้วยการเก็บและการขนย้ายน้ำมันดีเซลหมุนเร็ว พ.ศ. 2537
ระเบียบกรมสรรพสามิต
ระเบียบกรมสรรพสามิต
ว่าด้วยการเก็บและการขนย้ายน้ำมันดีเซลหมุนเร็ว
พ.ศ.
๒๕๓๗
-----------

 เพื่อประโยชน์ในการจัดเก็บภาษี
อาศัยอำนาจตามความในมาตรา ๒๒ (๓) แห่ง
พระราชบัญญัติภาษีสรรพสามิต พ.ศ. ๒๕๒๗ อธิบดีกรมสรรพสามิต
จึงวางระเบียบเกี่ยวกับการเก็บ
และการขนย้ายน้ำมันดีเซลหมุนเร็วไว้ ดังต่อไปนี้
 ข้อ
๑ ระเบียบนี้เรียกว่าระเบียบกรมสรรพสามิต "ว่าด้วยการเก็บและการขนย้าย
น้ำมันดีเซลหมุนเร็ว พ.ศ. ๒๕๓๗"
 ข้อ
๒ ระเบียบนี้ให้ใช้บังคับตั้งแต่วันออกประกาศเป็นต้นไป
 ข้อ
๓ ระเบียบนี้
 "คลังเก็บน้ำมัน"
หมายความว่า สถานที่ใช้สำหรับเก็บน้ำมันดีเซลหมุนเร็วที่มีขนาด
ความจุตั้งแต่ ๒๐๐,๐๐๐ ลิตรขึ้นไป
ไม่ว่าจะได้จดทะเบียนเป็นโรงอุตสาหกรรมหรือคลังสินค้า
ทัณฑ์บนตามพระราชบัญญัติภาษีสรรพสามิต พ.ศ. ๒๕๒๗
หรือไม่ก็ตาม แต่ไม่รวมถึงคลังเก็บน้ำมัน
ซึ่งมีเจ้าพนักงานสรรพสามิตอยู่ควบคุมสถานที่เป็นประจำตลอดเวลา
 ข้อ
๔ ให้เจ้าของหรือผู้รับผิดชอบคลังเก็บน้ำมันแจ้งรายละเอียดดังต่อไปนี้แก่
เจ้าพนักงานสรรพสามิตตามข้อ ๗ ทราบภายใน ๑๕ วัน
นับแต่วันที่ระเบียบนี้ใช้บังคับและทุกครั้งที่มี
การเปลี่ยนแปลงในรายละเอียดของคลังน้ำมัน
 (๑)
ชื่อคลังเก็บน้ำมัน
 (๒)
ชื่อเจ้าของหรือผู้รับผิดชอบ
 (๓)
สถานที่ตั้ง
 (๔)
ขนาด ความจุ และจำนวนภาชนะที่ใช้เก็บน้ำมัน
 ข้อ
๕ ในการซื้อหรือรับน้ำมันดีเซลหมุนเร็วเข้าเก็บในคลังเก็บน้ำมัน เจ้าของหรือ
ผู้รับผิดชอบคลังเก็บน้ำมัน
จะต้องแจ้งเจ้าพนักงานสรรพสามิตให้ทราบล่วงหน้าทุกครั้งโดยใช้โทรสาร
หรือโทรพิมพ์ก็ได้ โดยมีรายละเอียด ดังต่อไปนี้
 ๕.๑
ปริมาณที่ซื้อหรือจะนำเข้าเก็บ
 ๕.๒
วัน เดือน ปี ที่จะนำเข้าเก็บ
 ๕.๓
ประเภท ชื่อ หมายเลขทะเบียนยานพาหนะ (ถ้ามี) ของยานพาหนะที่จะขน
น้ำมันเข้าเก็บในคลังเก็บน้ำมัน เว้นแต่การส่งน้ำมันทางท่อ
 กรณีเป็นวันหยุดราชการหรือนอกเวลาราชการให้แจ้งในวันแรกที่เปิดทำการ
 ข้อ
๖ การนำน้ำมันเข้าเก็บในคลังเก็บน้ำมันทุกครั้ง เจ้าของหรือผู้รับผิดชอบคลังเก็บ
น้ำมันจะต้องมีหลักฐานดังต่อไปนี้
เพื่อแสดงต่อพนักงานเจ้าหน้าที่
 ๖.๑
เอกสารแสดงการซื้อขายหรือการได้มา ซึ่งน้ำมันดีเซลหมุนเร็ว
 ๖.๒
เอกสารแสดงประเภท ชื่อ หมายเลขทะเบียนยานพาหนะ (ถ้ามี)
ของยานพาหนะที่ใช้ขนส่งน้ำมันดีเซลหมุนเร็วมายังคลังเก็บน้ำมัน
 ๖.๓
บัญชีเอกสารเกี่ยวกับการซื้อขาย รับ - จ่ายน้ำมันในคลังเก็บน้ำมัน
 ข้อ
๗ การแจ้งรายละเอียดตามข้อ ๔ และข้อ ๕ ให้แจ้งแก่เจ้าพนักงานสรรพสามิต 
ดังต่อไปนี้
 ๗.๑
กรณีคลังเก็บน้ำมันตั้งอยู่ในเขตกรุงเทพมหานคร ให้แจ้งต่อผู้อำนวยการ
กองการสามิต ๑ กรมสรรพสามิต
 ๗.๒
กรณีคลังเก็บน้ำมันตั้งอยู่ในเขตจังหวัดอื่น นอกเขตกรุงเทพมหานคร ให้แจ้ง
ต่อสรรพสามิตอำเภอหรือสรรพสามิตจังหวัด
ที่คลังเก็บน้ำมันตั้งอยู่
 ข้อ
๘ เจ้าของหรือผู้รับผิดชอบคลังเก็บน้ำมัน ต้องจัดทำงบเดือนแสดงปริมาณการ
รับ-จ่ายน้ำมันดีเซลหมุนเร็วส่งให้เจ้าพนักงานสรรพสามิตตามข้อ
๗ ทราบภายในวันที่ ๑๕ ของเดือน
ถัดไปทุก ๆ เดือน
 ข้อ
๙ การขนย้ายน้ำมันดีเซลหมุนเร็ว ที่มีปริมาณตั้งแต่ ๑๐,๐๐๐ ลิตรขึ้นไป ผู้ทำ
การขนจะต้องมีเอกสารหรือใบกำกับการขนส่งน้ำมันกำกับไปกับน้ำมันที่ขนนั้นด้วย
 เอกสารหรือใบกำกับการขนส่งน้ำมันอย่างน้อยต้องมีรายการ
ดังต่อไปนี้
 (๑)
วันที่ออกเอกสารหรือใบกำกับการขนส่งน้ำมัน
 (๒)
ชื่อผู้จ่ายน้ำมันและสถานที่จ่ายน้ำมัน
 (๓)
เลขทะเบียนยานพาหนะที่ใช้ขนส่ง
 (๔)
ชื่อผู้รับน้ำมันและสถานที่ส่งมอบน้ำมัน
 (๕)
วันเวลาที่ออกเดินทางจากสถานที่จ่ายน้ำมันต้นทาง
 (๖)
ชนิดและปริมาณน้ำมันดีเซลหมุนเร็วที่ขนส่ง
 (๗)
เลขที่ใบกำกับการขนส่งน้ำมัน
 ข้อ
๑๐ ให้ผู้ขายหรือจ่ายน้ำมันดีเซลหมุนเร็วมีอำนาจออกเอกสารหรือใบกำกับ
การขนส่งน้ำมันตามที่กล่าวในข้อ ๙ ได้ ทั้งนี้
จะใช้ใบกำกับการขนส่งน้ำมันตามที่กระทรวงพาณิชย์
กำหนดก็ได้
 ข้อ
๑๑ ให้อธิบดีกรมสรรพสามิตรักษาการตามระเบียบนี้

 ประกาศ
ณ วันที่ ๗ กรกฎาคม พ.ศ. ๒๕๓๗
 เรณู รื่นกลิ่น
 รองอธิบดี
ปฏิบัติราชการแทน
  อธิบดีกรมสรรพสามิต

[รก.๒๕๓๘/๑๐ง/๓๒/๒ กุมภาพันธ์ ๒๕๓๘]



 ละออง/พิมพ์/๒๐/๐๗/๔๔